	                                                                                        ԱՄՓՈՓԱԹԵՐԹ
«ՏՐԱՆՍՊՈՐՏԱՅԻՆ ՄԻՋՈՑՆԵՐԻ ՏԵԽՆԻԿԱԿԱՆ ԶՆՆՈՒԹՅՈՒՆ ԱՆՑԿԱՑՆԵԼՈՒ ԿԱՐԳԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՓԵՏՐՎԱՐԻ 15-Ի N 344-Ն, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՓԵՏՐՎԱՐԻ 15-Ի N 346-Ն, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ԱՊՐԻԼԻ 5-Ի N 401-Ն ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՐՏԻ 31-Ի N 350-Ն ՈՐՈՇՈՒՄՆԵՐԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	Հայաստանի Հանրապետության ֆինանսների նախարարություն 

	21.07.2021թ.
№ 01/11-1/11621-2021 գրություն

	1.
	ՀՀ ֆինանսների նախարարությունն ուսումնասիրել է «Հայաստանի Հանրապետությունում տրանսպորտային միջոցների պարտադիր տեխնիկական զննության անցկացման կարգը հաստատելու և Հայաստանի Հանրապետության կառավարության 2007 թվականի փետրվարի 15-ի N 344-Ն,  Հայաստանի Հանրապետության կառավարության 2007 թվականի փետրվարի 15-ի N 346-Ն, Հայաստանի Հանրապետության կառավարության 2007 թվականի ապրիլի 5-ի N 401-Ն ու Հայաստանի Հանրապետության կառավարության 2011 թվականի մարտի 15-ի N 350-Ն որոշումները ուժը կորցրած ճանաչելու մասին» Հայաստանի Հանրապետության կառավարության որոշման նախագիծը և հայտնում է հետևյալը.
1. Նախագծի 4-րդ կետում անհրաժեշտ է «տնօրինողին կամ սեփականատիրոջը» բառերը փոխարինել «տիրապետողին կամ սեփականատիրոջը» բառերով:
2. Նախագծի 1-ին կետով հաստատվող կարգի (այսուհետ՝ Կարգ) 7-րդ կետի 2-րդ ենթակետի առաջին նախադասության մեջ «տրանսպորտային միջոցների գույքահարկի» բառերն անհրաժեշտ է փոխարինել «փոխադրամիջոցների գույքահարկի» բառերով, իսկ երկրորդ նախադասության մեջ «գույքահարկի» բառից առաջ լրացնել «փոխադրամիջոցների» բառը:
          3. Կարգի 8-րդ կետի համաձայն՝ տեխնիկական զննության անցկացման վճարումները կատարվում են տեխնիկական զննության կայաններում տեղակայված վճարային տերմինալների միջոցով։ Վերոգրյալի կապակցությամբ հարկ է նկատի ունենալ, որ միայն տեխնիկական զննության կայաններում տեղակայված վճարային տերմինալների միջոցով վճարումներ կատարելն օբյեկտիվորեն հիմնավորված չէ, հետևաբար առաջարկում ենք նախատեսել նաև վճարման այլ եղանակներ, մասնավորապես՝ պետական վճարումների էլեկտրոնային համակարգ, բանկային կամ վճարահաշվարկային կազմակերպությունների միջոցով փոխանցումներ:
	







Ընդունվել է

Ընդունվել է




Ընդունվել է 


	
	Հայաստանի Հանրապետության ոստիկանություն
	13.07.2021թ.
№ 1/21/45058-21 գրություն

	2.
	Ի պատասխան Ձեր 06.07.2021թ. թիվ ՍՊ/16860-2021 գրության՝ ՀՀ ոստիկանությւոնում ուսաումնասիրվել է «Հայաստանի Հանրապետությունում տրանսպորտային միջոցների պարտադիր տեխնիկական զննության անցկացման կարգը հաստատելու և Հայաստանի Հանրապետության կառավարության 2007 թվականի փետրվարի 15-ի N 344 –Ն,  Հայաստանի Հանրապետության կառավարության 2007 թվականի փետրվարի 15-ի N 346 –Ն, Հայաստանի Հանրապետության կառավարության 2007 թվականի ապրիլի 5-ի N 401 –Ն ու Հայաստանի Հանրապետության կառավարության 2011 թվականի մարտի 15-ի N 350 –Ն որոշումները ուժը կորցրած ճանաչելու մասին» ՀՀ կառավարության որոշման նախագիծը։
1. Առաջարկվում է նախագծի հավելվածի 1-ին կետում «Հայաստանի Հանրապետության կառավարությանն առընթեր Հայաստանի Հանրապետության ոստիկանության ճանապարհային ոստիկանությունում» բառերը փոխարինել «Հայաստանի Հանրապետության ոստիկանության «Ճանապարհային ոստիկանություն» ծառայությունում» բառերով՝ հիմք ընդունելով ՀՀ կառավարության 30.11.2006թ. թիվ 1816-Ն որոշմամբ հաստատված հավելվածի 5-րդ կետը։
2. Նախագծի հավելվածի 15-րդ կոտի համաձայն՝ Ճանապարհային երթևեկության անվտանգության պահանջները չվավարարած և անսարք համարված տրանսպորտային միջոցի կրկնակի զննությունը տեխնիկական զննությունից հետո 20 օրվա ընթացքում իրականացվելու է դեպքում տիրապետողը կամ սեփականատերը համապատասխան արատորոշման քարտը ներկայացնում է նույն տեխնիկական զննության կայան, և տեխնիկական վիճակն ստուգվում է միայն այն ցուցանիշների գծով, որոնք հիմք են հանդիսացել նախորդ զննության ժամանակ արձանագրված անհամապատասխանությունների համար։ Անհրաժեշտ է հստակեցնել՝ այդ դեպքում զննությունն իրականացվելու է անվճար, թե՝ վճարովի։
3. Նախագծի հավելվածի 23-րդ կետն առաջարկվում է խմբագրել՝ սահմանելով, որ տեխնիկական զննության  կայանների միասնական շտեմարանից օգտվում է Հայաստանի Հանրապետության ոստիկանությունը, իսկ լիազոր մարմնի թույլտվությամբ՝ նաև այլ շահագրգիռ մարմիններ, քանի որ Վարչական իրավախախտումների վերաբերյալ ՀՀ օրենսգրքի 123.4-րդ հոդվածի 2-րդ մասով նախատեսված իրավախախտումների վերաբերյալ գործերը քննելու լիազորությունը վերապահված է ՀՀ ոստիկանությանը և լիազոր մարմնի թույլտվությունը ստանալու անհրաժեշտությունը բացակայում է։ Միաժամանակ, այդ գործերով վարչարարությունն իրականացվելու է ոչ միայն Ճանապարհային ոստիկանության, այլ նաև ՀՀ ոստիկանության Պարեկային ծառայության կողմից։
4. Առաջարկվում է շտկել նախագծի հավելվածի 1-ին ցանկի համարակալումը։
	







Ընդունվել է





Ընդունվել է








Ընդունվել է









Ընդունվել է

	
	ՀՀ արդարադատության նախարարություն
	05.08.2021թ.
№ 01/27.3/23728-2021 գրություն

	
	[bookmark: _Hlk79138456][bookmark: _Hlk79138532]1. «Հայաստանի Հանրապետությունում տրանսպորտային միջոցների պարտադիր տեխնիկական զննության անցկացման կարգը հաստատելու և Հայաստանի Հանրապետության կառավարության 2007 թվականի փետրվարի 15-ի N 344-Ն, Հայաստանի Հանրապետության կառավարության 2007 թվականի փետրվարի 15-ի N 346-Ն, Հայաստանի Հանրապետության կառավարության 2007 թվականի ապրիլի 5-ի N 401-Ն ու Հայաստանի Հանրապետության կառավարության 2011 թվականի մարտի 31-ի N 350-Ն որոշումները ուժը կորցրած ճանաչելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) նախաբանում որպես լիազորող նորմ հղում է կատարվել «Ճանապարհային երթևեկության անվտանգության ապահովման մասին» Հայաստանի Հանրապետության օրենքի 9-րդ հոդվածի «է)» կետին, համաձայն որի՝ ճանապարհային երթևեկության անվտանգության ապահովման բնագավառում Հայաստանի Հանրապետության կառավարությունը՝ սահմանում է տրանսպորտային միջոցների տեխնիկական զննություն անցկացնելու կարգը, մինչդեռ Նախագծով նախատեսվում է՝ հաստատել Հայաստանի Հանրապետությունում տրանսպորտային միջոցների պարտադիր տեխնիկական զննության անցկացման կարգը: Նկատի ունենալով վերոնշյալը՝ անհրաժեշտ է Նախագծի վերնագրում և ողջ տեքստում «պարտադիր տեխնիկական» բառերն անհրաժեշտ է փոխարինել «տեխնիկական» բառով, իսկ Նախագծի 1-ին կետի «Հաստատել» բառը՝ «Սահմանել» բառով: Բացի այդ,  Նախագծի նախաբանում «9-րդ հոդվածի «է)» կետով» բառերն անհրաժեշտ է փոխարինել «9-րդ հոդվածի 1-ին մասի է) կետով» բառերով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ մասի դրույթները, համաձայն որոնց՝ օրեն սդրական ակտերում հոդվածները բաժանվում են «մասեր» կոչվող միայն համարակալված պարբերությունների:
[bookmark: _Hlk79138732]	2. Նախագծի 2-րդ կետում «401-Ն և» բառերից հետո անհրաժեշտ է լրացնել «Հայաստանի Հանրապետության կառավարության 2011 թվականի մարտի 31-ի» բառերը:
[bookmark: _Hlk79138797]	3. Նախագծի 3-րդ կետում «սույն կարգի Ցանկ» բառերն անհրաժեշտ է փոխարինել «սույն որոշման հավելվածի Ցանկ» բառերով: Նույն դիտողությունը վերաբերում է Նախագծի 4-րդ կետին:
	4. Նախագծի 5-րդ կետում «համպաատասխան ծառայություն» բառերի փոխարեն անհրաժեշտ է հստակ նշել ինչ ծառայություն ստանալուն է կարգավորումը վերաբերում:
[bookmark: _Hlk79139060]	5. Հավելվածի 12-րդ կետում «նշված հանգույցների ու համակարգերի» բառերն անհրաժեշտ է փոխարինել «նշված ագրեգատների, հանգույցների, համակարգերի և աշխատանքների» բառերով՝ նկատի ունենալով Հավելվածի Ցանկ N 2-ը:
	6. Հավելվածի 13-րդ կետում «վիճակի ստուգման ժամանակ» բառերն անհրաժեշտ է փոխարինել «զննության ժամանակ դրանց վիճակի ստուգման համար» բառերով՝ նկատի ունենալով Հավելվածի Ցանկ N 3-ի վերնագիրը:
	Ընդունվել է



















Ընդունվել է

Ընդունվել է

Ընդունվել է

Ընդունվել է


Ընդունվել է

	
	ՀՀ վարչապետի աշխատակազմի իրավաբանական վարչություն
	

	
	1. Նախագծի հավելվածի 11-րդ կետի համաձայն՝ տեխնիկական զննության կայաններում տեխնիկական արատորոշման միջոցների օգտագործմամբ և զննման միջոցով ստուգվում է տրանսպորտային միջոցների համապատասխանությունը սույն կարգի ցանկ N 1-ում նշված ճանապարհային երթևեկության անվտանգության պահանջներին: Միևնույն ժամանակ, նշված ցանկում թվարկված են մի շարք նորմատիվ իրավական ակտեր, որոնցից բխող պահանջների շրջանակը խիստ լայն է, հետևաբար պարզ չեն տրանսպորտային միջոցներին ներկայացվող հիմնական պահանջները, ինչը խնդրահարույց է իրավական որոշակիության սահմանադրական սկզբունքի տեսանկյունից, համաձայն որի՝ օրենքը պետք է շարադրվի բավական ճշգրտությամբ և հստակությամբ, որպեսզի հնարավորություն տա իրավաբանական և ֆիզիկական անձանց դրան համապատասխանեցնելու իրենց վարքագիծը:
2. Նախագծի հավելվածի 15-րդ կետի համաձայն՝ կրկնակի զննությունն իրականացվում է անվճար հիմունքներով։ Այս առումով հարկ է նկատի ունենալ, որ «Տեխնիկական արատորոշման միջոցներով տրանսպորտային միջոցների պարտադիր տեխնիկական զննության անցկացման ծառայությունների մատուցման սակագների սահմանման և վերանայման մասին» օրենքի 2-րդ հոդվածի 1-ին մասի համաձայն` ծառայությունների մատուցման սակագները սահմանվում են ՀՀ հանրային ծառայությունները կարգավորող հանձնաժողովի կողմից: Նման պարագայում կառավարության իրավասության դաշտում չէ նման կարգավորում նախատեսելը:
	Ընդունվել է









Ընդունվել է

	
	ՀՀ վարչապետի աշխատակազմի պետաիրավական վարչություն
	

	
	1. Նախագծի հավելվածով հաստատվող կարգի (այսուհետ՝ Կարգ) 1-ին կետի համաձայն՝ կարգով սահմանվում է Հայաստանի Հանրապետության տարածքում շահագործվող և Հայաստանի Հանրապետության ոստիկանության «ճանապարհային ոստիկանություն» ծառայությունում (այսուհետ՝ ճանապարհային ոստիկանություն) հաշվառված, ինչպես նաև նոր ներմուծված և ճանապարհային ոստիկանությունում մշտական հաշվառման ենթակա տրանսպորտային միջոցների տեխնիկական զննության անցկացման կարգը: Այնինչ, «Ճանապարհային երթևեկության անվտանգության ապահովման մասին» ՀՀ օրենքի 15-րդ հոդվածի համաձայն՝ տեխնիկական զննության ենթակա են Հայաստանի Հանրապետության տարածքում շահագործվող տրանսպորտային միջոցները: Հետևապես, նախագծով առաջարկվող կարգավորումները մի դեպքում շեղվում են օրենքի հիշատակյալ դրույթով կանխորոշված շրջանակից (և Հայաստանի Հանրապետության ոստիկանության «ճանապարհային ոստիկանություն» ծառայությունում հաշվառված տրանսպորտային միջոց), մյուս դեպքում՝ ընդլայնում տեխնիկական զննության ենթակա տրանսպորտային միջոցների շրջանակը (նոր ներմուծված և ճանապարհային ոստիկանությունում մշտական հաշվառման ենթակա տրանսպորտային միջոց): Ըստ այդմ, գտնում ենք, որ քննարկման առարկա կետը վերանայման կարիք ունի: Դրանով պայմանավորված, վերանայման կարիք ունի նաև Կարգի 7-րդ կետով սահմանված տեխնիկական զննության կայան ներկայացման ենթակա փաստաթղթերի ցանկը: Հակառակ պարագայում, հարկ է փաստարկված կերպով հիմնավորել, որ նախագծով թվարկված տրանսպորտային միջոցներն օրենքի իմաստով համարվում են Հայաստանի Հանրապետության տարածքում շահագործվող տրանսպորտային միջոցներ և համապատասխանաբար՝ վերաձևակերպել քննարկվող դրույթը:  
2. Ըստ «Ճանապարհային երթևեկության անվտանգության ապահովման» մասին ՀՀ օրենքի 15-րդ հոդվածի 4-րդ մասի 1-ին պարբերության՝ տեխնիկական զննություն իրականացնում են տրանսպորտային միջոցի տեխնիկական զննության գործունեության լիցենզիա ունեցող կազմակերպությունները: Կարգի 2-րդ և 9-րդ կետերը, սակայն,  տեխնիկական զննություն իրականացնելու հնարավորություն են վերապահել նաև անհատ ձեռնարկատերերին: Գտնում ենք, որ նշված մոտեցումը ևս շեղվում է օրենքի նշված դրույթում արտացոլված կարգավորումներից: 
















3. Կարգի 3-րդ կետի համաձայն՝ տեխնիկական զննությունն իրականացվում է վճարովի հիմունքով` օրենքով հաստատված սակագնով։ Այս կապակցությամբ, «Ճանապարհային երթևեկության անվտանգության ապահովման» մասին ՀՀ օրենքի 15-րդ հոդվածի 4-րդ մասի 3-րդ պարբերությունը սահմանում է, որ օրենքի կարգավորման առարկան պետք է դառնան տեխնիկական զննության սակագների ձևավորման սկզբունքները և դրանք հաստատող պետական մարմինը, այլ ոչ թե օրենքով պետք է սահմանվեն նշված ծառայության սակագները: Հետևապես, նորմը պետք է համապատասխանեցնել օրենքի դրույթին: 
4. Կարգի 16-րդ կետով նախատեսվում է, որ տեխնիկական զննության իրականացման գործընթացը տեսաձայնագրվում է, որի ձայնագրությունները կայանում պահպանվում են երեք տարի ժամկետով։ Նման կարգավորումն անուղղակիորեն պարունակում է պարտականություն տեխնիկական զննություն իրականացնող սուբյեկտների համար՝ ունենալու համապատասխան տեխնիկական միջոցներ ինչպես տեսաձայնագրելու, այնպես էլ հետագայում դրանք պահպանելու համար: Այսպիսի պարտականությունը, սակայն օրենքից չի բխում, իսկ Սահմանադրության 39-րդ և 74-րդ հոդվածների համադրությունից ակնհայտ է, որ իրավաբանական անձինք ևս, չեն կարող կրել պարտականություններ, որոնք սահմանված չեն օրենքով:
5. Կարգի 23-րդ կետով առաջարկվում է սահմանել, որ տեխնիկական զննության կայանների միասնական շտեմարանից կարող են օգտվել Ոստիկանությունը, Քաղաքաշինության, տեխնիկական և հրդեհային անվտանգության տեսչական մարմինը, իսկ լիազոր մարմնի թույլտվությամբ նաև այլ շահագրգիռ մարմիններ։
Ինչպես պարզ է դառնում նախագծի կարգավորումներից՝ շտեմարանում հավաքագրվող տվյալները հանդիսանում են անձնական տվյալներ, իսկ «Անձնական տվյալների պաշտպանության մասին» ՀՀ օրենքի 26-րդ հոդվածի համաձայն՝ առանց անձնական տվյալների սուբյեկտի համաձայնության մշակողը կարող է անձնական տվյալները փոխանցել երրորդ անձանց կամ տվյալներից օգտվելու հնարավորություն տրամադրել, եթե դա նախատեսված է օրենքով և ունի բավարար պաշտպանության մակարդակ: Այս կարգավորման կապակցությամբ եթե անգամ վերապահումով ընդունելի համարվի Ոստիկանությանը, Քաղաքաշինության, տեխնիկական և հրդեհային անվտանգության տեսչական մարմնին շտեմարանին հասանելիություն տրամադրելը՝ պայմանավորված վերջիններիս գործառույթների իրականացումն ապահովելու անհրաժեշտությամբ, լիազոր մարմնի թույլտվությամբ նաև այլ շահագրգիռ մարմիններ համար հասանելիություն տրամադրելու հնարավորություն նախատեսելը խիստ խնդրահարույց է:
6. Նախագծի 6-րդ կետով կարգավորվում են դրա ուժի մեջ մտնելու ժամկետները. այն ուժի մեջ է մտնելու «Ճանապարհային երթևեկության անվտանգության ապահովման մասին» օրենքում փոփոխություններ կատարելու մասին» Հայաստանի Հանրապետության 2021 թվականի հունվարի 20-ի ՀՕ- 58-Ն օրենքն ուժի մեջ մտնելու պահից: Բանն այն է, որ ՀՕ- 58-Ն օրենքի պաշտոնական հրապարակման օրը 2021 թվականի փետրվարի 16-ն է, իսկ ուժի մեջ մտնելու ժամկետը՝  պաշտոնական հրապարակումից վեց ամիս հետո, այսինքն՝ 2021 թվականի օգոստոսի 16-ը: Հետևաբար, որոշման ուժի մեջ մտնելու ժամկետները ևս պետք է վերանայվեն:

Համաձայն «Լիցենզավորման մասին» ՀՀ օրենքի 7-րդ հոդվածի 1-ին կետի «Լիցենզավորման ենթակա գործունեության տեսակներով զբաղվելու իրավունք ունեն իրավաբանական և ֆիզիկական անձինք, ինչպես նաև անհատ ձեռնարկատերը:» Միաժամանակ, նախատեսվում է փոփոխություն կատարել «Ճանապարհային երթևեկության անվտանգության ապահովման» մասին ՀՀ օրենքի 15-րդ հոդվածի 4-րդ մասի 1-ին պարբերությունում՝ այն համապատասխանեցնելով «Լիցենզավորման մասին» ՀՀ օրենքի 7-րդ հոդվածի 1-ին կետի դրույթներին։

